CELEX: 62012CN0172
Language: bg
Date: 2012-04-05 00:00:00
Title: Дело C-172/12 P: Жалба, подадена на 5 април 2012 г. от EI du Pont de Nemours срещу решението, постановено от Общия съд (седми състав) на 2 февруари 2012 г. по дело T-76/08, EI du Pont de Nemours and Company и др./Европейска комисия

30.6.2012   
            
            
               BG
            
            
               Официален вестник на Европейския съюз
            
            
               C 194/10
            
         Жалба, подадена на 5 април 2012 г. от EI du Pont de Nemours срещу решението, постановено от Общия съд (седми състав) на 2 февруари 2012 г. по дело T-76/08, EI du Pont de Nemours and Company и др./Европейска комисия
   (Дело C-172/12 P)
   2012/C 194/16
   Език на производството: английски
   
      Страни
   
   
      Жалбоподател: EI du Pont de Nemours and Company (представители: J. Boyce и A. Lyle-Smythe, Solicitors)
   
      Други страни в производството: DuPont Performance Elastomers LLC, DuPont Performance Elastomers SA, Европейска комисия
   
      Искания на жалбоподателя
   
   Жалбоподателят моли Съда:
   
               —
            
            
               да отмени Решение на Общия съд по дело T-76/08, доколкото в него той възприема оценката на Комисията, според която жалбоподателят е участвал в нарушението и е длъжен да заплати глоба,
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   Жалбата е основана на правно основание, според което Общият съд е допуснал грешка при прилагане на правото, като е приел, че жалбоподателят е отговорен за нарушенията на DuPont Dow Elastomers („DDE“). Ако това правно основание бъде прието, следва, че:
   
               —
            
            
               що се отнася до периода преди създаването на дружеството DDE (когато дейността, свързана с хлоропренов каучук, е била контролирана от жалбоподателя), Общият съд е допуснал грешка, като не е приел, че за Комисията е бил изтекъл срокът за налагане на глоба на жалбоподателя за участието на неговите дъщерни дружества, и
            
         
               —
            
            
               доколкото за Комисията е бил изтекъл срокът за налагане на глоба и тя не е доказала правен интерес за приемане на решение срещу жалбоподателя, Общият съд е допуснал грешка при прилагане на правото, като е приел, че жалбоподателят е отговорен за участието на своите дъщерни дружества в периода преди създаването на DDE.